# INTRODUCERE

**1.1. Contextul general**

Prezentul Raport de Amplasament a fost întocmit de firma CEPROHART S.A., cu sediul în b-dul Al. I. Cuza nr. 3, mun. Brăila, jud Brăila, cod poştal 810019, CUI RO 2269251, înregistrat la Registrul comerţului la J09/649/1991, în baza Contractului de execuţie nr. 13.217 din 18.08.2017, încheiat cu Combinatul de Celuloză și Hârtie S.A. Drobeta Turnu-Severin, în calitate de beneficiar.

CEPROHART S.A. Brăila este înscrisă la Registrul Naţional al elaboratorilor de studii pentru protecţia mediului, la poziţia nr. 96, pentru elaborarea de RM, RIM, BM, RA, EA, valabil de la data 16.12.2014 până la data de 16.12.2019.

Raportul are scopul de a evidenţia situaţia amplasamentului CCH S.A. Drobeta Turnu-Severin, pe care se desfăşoară următoarele activităţi principale conform codurilor CAEN, revizia (2):

**Activitate principală:**

**- Cod CAEN – 1712 - Fabricarea hârtiei și cartonului;**

**Alte activități principale desfășurate pe amplasament:**

- Cod CAEN - 1711 - Fabricarea celulozei/ semicelulozei;

- Cod CAEN - 1721 – Fabricarea hârtiei și cartonului ondulat și a ambalajelor din hârtie și carton;

Dintre **activităţile conexe** desfășurate pe amplasamentul analizat, menționăm pe cele mai relevante:

- Cod CAEN – 3811 – Colectarea deșeurilor nepericuloase *(maculatură și deșeuri de paleți de lemn);*

- Cod CAEN – 1629 – Fabricarea altor produse din lemn *(biomasă);*

- Cod CAEN – 8292 – Activități de ambalare;

- Cod CAEN – 5210 – Depozitări;

- Cod CAEN – 4677 – Comerț cu ridicata al deșeurilor și resturilor;

- Cod CAEN - 3832 – Recuperarea materialelor reciclabile sortate *(maculatură și deșeuri de paleți din lemn).*

*Denumirea instalației IED:*

”Instalaţie de fabricare a hârtiei pentru carton ondulat din semiceluloză și maculatură, a cartonului ondulat şi a confecţiilor din carton ondulat”, aparținând CCH S.A. Drobeta Turnu-Severin.

**Încadrarea activităţilor principale şi conexe conform ANEXEI 1 la Legea 278/2013**

Conform **Anexei 1 la Legea 278/2013** *privind emisiile industriale – IED*, activităţile principale şi conexe desfăşurate pe amplasament se încadrează la următoarele poziții:

**6.1.** Producerea în instalații industriale de:

**a)** Celuloza din lemn şi din alte material fibroase;

**b)** Hârtie sau carton, cu o capacitate de producție de peste 20 t/zi;

**6.11.** Epurarea independentă a apelor uzate care nu intră sub incidența prevederilor Anexei nr. 1 la Hotărârea Guvernului nr. 188/2002, cu modificările şi completările ulterioare, şi care sunt evacuate printr-o instalaţie menţionată în cap. II din Legea 278/2013.

**Încadrarea instalaţiilor de ardere de pe amplasamentul CCH SA Drobeta Turnu Severin**

Conform CAP. III, SECŢIUNEA a 2-a, Art. 29, alin. 3, la Legea 278/2013 privind emisiile industriale, calculul puterii termice nominale totale a unei instalaţii termice, formate dintr-o combinaţie de mai multe instalaţii individuale de ardere, se realizează prin însumarea numai a capacităţilor cu o putere termică nominală egală sau mai mare de 15MW.

Centrala termică de pe amplasamentul CCH SA Drobeta Turnu Severin se compune din următoarele capacităţi nominale individuale:

t abur/h MW t inst. MWt>15MW

* Cazan pe biomasă 1 10 10,4 -
* Cazan pe biomasă 2 15 15,5 15,5
* Cazane pe gaze naturale:
* ERENSAN 1 20 15,2 15,2
* ERENSAN 2 20 15,2 15,2
* PRIMEX 5 3,8 -

**TOTAL 70 60,1 45,9**

Pentru asigurarea necesarului maxim de abur tehnologic al tuturor instalaţiilor existente pe amplasament, de 29-30 tabur/h, se pot lua în consideraţie următoarele alternative de funcţionare a cazanelor de ardere:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Denumire cazan abur | ALTERNATIVE DE FUNCŢIONARE CAZANE | | | | | | | |
| I | | II | | III | | IV | |
| t/h | MWt | t/h | MWt | t/h | MWt | t/h | MWt |
| * Biomasă 1 | 10 | 10,4 | 10 | 10,4 | - | - | - | - |
| * Biomasă 2 | 15 | 15,5 | - | - | 15 | 15,5 | - | - |
| * ERENSAN 1 | - | - | 20 | 15,2 | 20 | 15,2 | 20 | 15,2 |
| * ERENSAN 2 | - | - | - | - | - | - | 20 | 15,2 |
| * PRIMEX | 5 | 3,8 | 5 | 3,8 | 5 | 3,8 | 5 | 3,8 |
| **TOTAL** | **30** | **29,7** | **35** | **39,4** | **40** | **34,5** | **45** | **34,2** |

Aşa cum se constată din analiza scenariilor posibile de funcţionare a cazanelor de ardere, puterea termică maximă instalată necesară este de **34,5 MWt**, conform alternativei III prezentate mai sus. Restul de putere termică disponibilă pe amplasamentul CCH SA este instalat numai pentru creşterea siguranţei în exploatare a centralei termice şi asigurarea necesarului total de abur în situaţiile de avarie, lucrări de reparaţii, sau lipsă temporară de biomasă.

Din considerentele de mai sus, prin însumarea capacităţilor de ardere cu o putere termică nominală mai mare de 15MW, rezultă o putere termică nominală totală de **45,9 MWt,** deci sub 50 MWt, cât este pragul stabilit pentru instalaţiile mari de ardere, care intră sub incidenţa ANEXEI 1, poz. 1.1, la Legea 278/2013.

Astfel că, activitatea de generare a energiei termice pe amplasamentul CCH SA este o activitate conexă non IED, încadrându-se în prevederile DIRECTIVEI (EU) 2015/ 2.193 privind limitarea emisiilor în atmosferă a anumitor poluanţi provenind de la instalaţii medii de ardere – MCP, respectiv instalaţii de ardere cu o putere termică instalată mai mare sau egală cu 1 MW şi mai mică de 50 MW, indiferent de tipul de combustibil utilizat.

Societatea **NU intră** sub incidența:

* Legii 278/2013 *privind emisiile industriale*, respectiv a anexelor:
* **Anexa 5** – Instalații mari de ardere cu o capacitate mai mare de 50 MW;
* **Anexa 6** – Dispoziții tehnice privind instalațiile de incinerare și coincinerare a deșeurilor;
* **Anexa 7** – Dispoziții tehnice referitoare la instalațiile și la activitățile care utilizează solvenți organici.

Incadrarea în prevederile DIRECTIVEI SEVESO III, transpusă în legislaţia naţională prin **Legea 59/2016** *privind controlul asupra pericolelor de accident major în care sunt implicate substanțele periculoase*:

* Amplasamentul CCH SA Drobeta Turnu Severin se încadrează la **amplasamente de nivel inferior şi superior de pericol pentru sănătate.**

**1.2. Scurt istoric**

**CCH S.A. Drobeta Turnu-Severin** a luat fiinţă în **iunie 2016**, prin preluarea întregului patrimoniu al firmei ROMWELLE PM Drobeta Turnu-Severin care, la rândul ei, achiziţionase în mai 2012 patrimoniul fostei companii CELROM Drobeta Turnu-Severin – *firmă în lichidare judiciară* – înfiinţată în anul **1994**.

CELROM S.A. Drobeta Turnu-Severin s-a constituit pe baza Legii nr. 31/1990 şi a HG nr. 1200/26.12.1990 privind înfiinţarea societăţilor comerciale pe acţiuni în industrie, prin preluarea capitalului social şi a fondurilor fixe ale fostului Combinat de Celuloză şi Hârtie (CCH Turnu Severin), înființat în anul **1969** și pus în funcțiune etapizat în perioada 1972 -1975.

Unitatea s-a construit în zona industrială sud - estică a municipiului, lângă Combinatul de prelucrare a lemnului (fost CPL, actual SC CILDRO SA).

Dată fiind starea tehnică total necorespunzătoare a tuturor instalațiilor tehnologice și auxiliare achiziționate (echipamente și instalații descompletate, echipamente și instalații învechite, etc), noul proprietar a conceput un amplu Program de modernizare, demarat în anul 2014 și în curs de realizare și în prezent. Principalele obiective ale acestui Program sunt reabilitarea tuturor instalațiilor, îmbunatățirea performanțelor de producție (calitate, fiabilitate, etc.) și reducerea semnificativă a consumurilor energetice. Toate aceste obiective conduc și la reducerea corespunzatoare a impactului de mediu generat de funcționarea societății.

**Principalele acte de reglementare**

**Certificate de înregistrare:**

Combinatul de Celuloză și Hârtie S.A. Drobeta Turnu-Severin își desfășoară activitatea în baza:

* **Certificatului de înregistrare seria B, nr. 3285455**, emis de ONRC Mehedinți în data de 03-06-2016; firma: **COMBINATUL DE CELULOZĂ ȘI HÂRTIE S.A**.; activitatea principală: 1712 – **Fabricarea hârtiei și cartonului**; cod unic de înregistrare: **5976842** din data de 28.07.1994 și
* **Certificatului constatator nr. 363556/27.07.2017,** emis de ONRC Mehedinți în data de 27.07.2017, pentru COMBINATUL DE CELULOZĂ ȘI HÂRTIE S.A.; nr. de ordine în Registrul Comerțului: J25/895/1994 din data de 07.07.1994.

**Actele de proprietate asupra terenului:**

Titularul, CCH S.A. Drobeta Turnu-Severin își desfășoară activitatea de producție în baza următoarelor acte de proprietate:

* **S.C. CELROM S.A.** a dobândit dreptul de proprietate asupra terenului în baza Certificatului de atestare a dreptului de proprietate asupra terenului seria M03 nr. 0236/11.06.1993, emis de Ministerul Industriilor;
* **Contract de vânzare – cumpărare,** încheiat între SC CELROM S.A., cu sediul în Dr. Tr. Severin, societate aflată în faliment, în calitate de vânzător și S.C. ROMWELLE PM S.A., cu sediul în Dr. Tr. Severin, în calitate de cumpărător, prin care CELROM SA vinde către ROMWELLE PM SA „în bloc” întregul activ funcțional al SC CELROM S.A. situat în municipiul Drobeta Turnu Severin, B-dul Nicolae Iorga, nr. 2, jud. Mehedinți, cu o suprafață totală de **418.107 m2**; autentificat prin Încheiere de autentificare nr. 1077/ 04.05.2012;
* **Act adițional la Contractul de vânzare-cumpărare**, autentificat sub nr. 1077/04.05.2012**,** încheiat între SC CELROM S.A., cu sediul în Dr. Tr. Severin, societate aflată în faliment, în calitate de vânzător și S.C. ROMWELLE PM S.A., cu sediul în Dr. Tr. Severin, în calitate de cumpărător, prin care se introduce în contractul de vânzare - cumpărare imobilul bloc Tineret nefamiliști cu **o suprafața de 230 m2**, omis la încheierea contractului; autentificat prin **Încheierea de autentificare nr. 1151/ 14.05.2012**;
* **Act de dezmembrare**, prin care S.C. ROMWELLE PM S.A. dezmembrează imobilul, cu număr cadastral 54692, în suprafață totală de 360.509 m2, în 11 loturi distincte; autentificat prin Încheiere de autentificare nr. 643/14.03.2013;
* **Încheiere nr. 6442/14-03-2013**, emisă de Oficiul de Cadastru și Publicitate Imobiliară Mehedinți, prin care se sistează cartea funciară nr. 54692, a imobilului cu nr. cadastral 54692, ca urmare a dezmembrării acestuia în 11 imobile / loturi distincte.

Conform actelor cadastrale, **suprafaţa totală** de teren pe care este amplasat COMBINATUL DE CELULOZĂ ȘI HÂRTIE S.A. Drobeta Turnu-Severin este de cca. **38,36 ha**.

**Acorduri și Autorizații:**

În prezent, funcționarea CCH S.A. Drobeta Turnu-Severin este reglementată prin următoarele acte principale:

* **Autorizația de mediu nr. 57 din 21.07.2014 emisă pentru SC ROMWELLE PM S.A şi Decizie de transfer nr. 9680/11.08.2017 emisă de APM Mehedinți pentru activitățile:**
* Colectare deșeuri nepericuloase;
* Recuperarea materialelor reciclabile sortate;
* Comerț cu ridicata al deșeurilor și resturilor.

Termen de valabilitate 5 ani, până la data de 21.07.2019;

* **Autorizație de mediu nr. 37 din 06.07.2016; titular COMBINATUL DE CELULOZĂ ȘI HÂRTIE S.A. pentru „Instalație industrială de fabricare a hârtiei miez din pastă de maculatură,** prin reciclarea/valorificarea deșeurilor de hârtie și carton, cu capacitatea de 19 t/zi, în probe tehnologice (în testare)”, emisă de APM Mehedinți, valabilă până la 06.07.2018;
* **Autorizație pentru desfășurarea de activități în domeniul nuclear, nr. AI 648 / 2017**, valabilă până la data de 27.08.2019, emisă de C.N.C.A.N. pentru activitățile de măsurare a nivelelor de produse în recipiente folosind radionuclidul Cs-137, amplasat la fierbătorul de semiceluloză şi la pâlnia de tocătură şi radionuclidul Kr-85, folosit ca senzor de greutate la maşina de hârtie;
* **Acord de mediu nr. 5 din 03.11.2017,** pentru proiectul**: „Modernizări pe fluxuri tehnologice pentru fabricarea hârtiei și a cartonului ondulat, realizarea de închideri exterioare la construcții cu panouri termiizolante”**, emis de APM Mehedinţi, valabil pentru toată perioada punerii în aplicare a proiectului;
* **Autorizația de Gospodărire a Apelor nr. 296/03.10.2017,** pentru: Instalaţia de fabricare a semicelulozei din lemn de foioase – 50.000 t/an, Instalația de fabricare a hârtiei pentru carton ondulat din semiceluloză şi maculatură – 65.450 Bdt/an, Instalaţia de fabricare a cartonului ondulat şi a confecţiilor din carton ondulat – 40.000 t/an, emisă de ABA Jiu, valabilă până la 03.10.2018;

**Certificări:**

CCH S.A. Drobeta Turnu-Severin are implementat un sistem integrat de management al calităţii, al mediului și al sănătății și securității ocupaționale pentru activitatea de *“Producție de semiceluloză, hârtie fluting, hârtie testliner, carton ondulat și confecții din carton ondulat”,* respectiv:

* **Certificat pentru sistemul de management de mediu,** conform **EN ISO 14001:2015, cu nr. 20104173002335, emis la data de 19-06-2017**, de către TUV AUSTRIA CERT GMBH Viena, pentru COMBINATUL DE CELULOZĂ ȘI HÂRTIE S.A., pentru activitatea: „Producție de semiceluloză, hârtie fluting, hârtie testliner, carton ondulat și confecții din carton ondulat”, valabil pâna la data de 18-06-2020;
* **Certificat pentru sistemul de management de calitate,** conform **EN ISO 9001:2015, nr. 20100173002334, emis la data de 19-06-2017**, de către TUV AUSTRIA CERT GMBH Viena, pentru COMBINATUL DE CELULOZĂ ȘI HÂRTIE S.A., pentru activitatea: „Producție de semiceluloză, hârtie fluting, hârtie testliner, carton ondulat și confecții din carton ondulat”, valabil pâna la data de 18-06-2020;
* **Certificat pentru sistemul de management al sănătăţii şi securităţii ocupaţionale,** conform **OHSAS 18001:2007, nr. 20116173002336, emis la data de 19-06-2017**, de către TUV AUSTRIA CERT GMBH Viena, pentru COMBINATUL DE CELULOZĂ ȘI HÂRTIE S.A., pentru activitatea: „Producție de semiceluloză, hârtie fluting, hârtie testliner, carton ondulat și confecții din carton ondulat”, valabil pâna la data de 18-06-2020;
* **Certificat FSC (Forest Stewardship Council), seria SGS-COC-010508**, emis în data de 28-09-2016, de către SGS South Africa (Pty) Ltd, pentru COMBINATUL DE CELULOZĂ ȘI HÂRTIE S.A., valabil până la data de 17-06-2020;
* **Certificat de conformitate** **a hârtiei fluting din semiceluloză**, cu cerințele pentru hârtiile și cartoanele care vin în contact cu produsele alimentare pentru care nu sunt prevăzute teste de migrare (produse alimentare uscate), conform Regulamentului 1935/2004/CE, emis de **ECOL Studio – Italia, 2015**;
* **Certificat de conformitate** **a hârtiei pentru carton ondulat din semiceluloză**, tip Semichimică 1, cu cerințele privind compoziția și puritatea necesară pentru ambalajele care vin în contact cu produsele alimentare, pentru care sunt necesare teste de migrare, emis de **CENTRO QUALITA CARTA – Italia, 2016**.

**Justificarea necesității obținerii/ solicitării Autorizației Integrate de Mediu pentru activitățile desfășurate de titular pe amplasamentul CCH S.A. Drobeta Turnu-Severin**

Având în vedere:

* Încadrarea activităților existente și noi, desfășurate pe amplasamentul CCH S.A., precum și prevederile OUG 195/2005 *privind protecția mediului*, cu modificările și completările ulterioare, respectiv **Art. 12**, alin. (1): “Desfășurarea activităților existente, precum și începerea activităților noi, cu posibil impact semnificativ asupra mediului, se realizează numai în baza autorizației de mediu/ autorizației integrate de mediu”.

CCH S.A. Drobeta Turnu-Severin are obligația obținerii, în contextul actual, a *Autorizației Integrate de Mediu* pentru instalația de fabricare a semicelulozei din lemn de foioase (50.000 t/an), instalația de fabricare a hârtiei miez pentru carton ondulat din semiceluloză și maculatură – MH1 (65.450 Bdt/an, respectiv 69.650 Adt/an), instalația de fabricare a cartonului ondulat și a confecțiilor din carton ondulat - MCO (40.000 t/an).

Întrucât procedura de emitere a Autorizației Integrate de Mediu nu s-a modificat după intrarea în vigoare a Legii 278/2013, documentația pentru solicitarea Autorizației Integrate de Mediu se compune din:

* **Raportul de amplasament**, întocmit în conformitate cu prevederile Ghidului tehnic general pentru aplicarea Procedurii de emitere a Autorizaţiei Integrate de Mediu, aprobat prin Ord. MAPAM nr. 36 / 2004;
* **Formularul de solicitare**, întocmit conform modelului din anexa nr.1 la Ord. MAPAM nr. 818 / 2003 pentru aprobarea Procedurii de emitere a autorizaţiei integrate de mediu, modificat şi completat cu Ord. MMGA nr. 1158 / 2005 și Ord. nr. 3.970/ 2012;
* Acte de reglementare emise de alte autorităţi şi contracte reînnoite.

În prezentul Raport de Amplasament **s-au prezentat şi analizat toate aspectele/ elementele noi,** precum şi modificările în exploatare, care au apărut în perioada 2014 – 2017, respectiv:

* Efectuarea unor lucrări de modernizare/ extindere/ îmbunătăţire a proceselor şi a instalaţiilor de fabricaţie existente:
* Lucrările de modernizare s-au corelat pentru o capacitatea nominală de producție cerută de mașina de hârtie de **69.650 Adt/an.**

*Obiectivele lucrărilor de modernizare:*

* Îmbunătatirea caracteristicilor de calitate ale confectiilor din carton ondulat, prin imbunatatirea calitatii semicelulozi fabricate, cu cca 30 %;
* Reducerea intensitatii electroenergetice a intregului proces de fabricatie cu cca. 25 %;
* Reducerea consumului de combustibil prin modernizarea generala a cazanelor pe biomasa (deseuri de lemn), cu cca 20 %;
* Reducerea semnificativa a impactului asupra factorilor de mediu prin solutionarea utilizarii lesiei reziduale de fierbere, prin realizarea instalatiei de epurare ape tehnologice uzate si prin implementarea de tehnici asociate BAT in toate instalatiile componente ale Fabricii de semiceluloza;
* Reducerea emisiilor de gaze cu efect de seră cu cca 75 %;
* Cresterea sigurantei in functionare si imbunatatirea conditiilor de munca ale personalului de operare.
* Adaptarea strategiei de gestionare a deşeurilor la cerinţele actuale:

În perioada analizată, au fost realizate o serie de acțiuni și lucrari privind gestionarea deşeurilor, utilizarea eficientă a resurselor şi reducerea deşeurilor:

* au fost organizate sesiuni de instruire, informare si constientizare a personalului angajat cu privire la importanţa gestionării deşeurilor si în special a colectarii selective a deşeurilor reciclabile;
* a fost monitorizată activitatea de colectare selectivă a deşeurilor, transportul lor până la zonele de stocare temporară si înregistrarea corectă a cantităţilor de deşeuri generate;
* au fost încheiate contracte cu firme autorizate pentru reciclarea / valorificarea/ eliminarea deșeurilor;
* Modificările legislative apărute în perioada 2007 – 2017, respectiv intrarea în vigoare a noilor directive şi legi:
* Directiva/2010/75/UE - transpusă în legislația națională prin Legea 278/2013 privind emisiile industriale;
* Directiva 2008/98/CE - transpusă în legislația națională prin Legea nr. 211/2011;
* Directiva SEVESO III (Directiva 2012/18/UE), transpusă în legislația națională prin **Legea 59/2016** *privind controlul asupra pericolelor de accident major în care sunt implicate substanțele periculoase;*
* Decizia de punere în aplicare a COMISIEI din 26 septembrie 2014, de stabilire a Concluziilor BAT pentru producerea celulozei și hârtiei – BATC;
* Revizia Documentelor de Referință pentru Cele mai Bune Tehnici Disponibile pentru Industria de Celuloză și Hârtie – anul 2015;
* Directiva (EU) 2015/2193 din 25.11.2015 – MCP - privind limitarea emisiilor în atmosferă a anumitor poluanți provenind de la instalații medii de ardere.

Noua Directiva 2010/75/UE a Parlamentului European şi a Consiliului din 24 noiembrie 2010 *privind emisiile industriale*, are ca obiect revizuirea şi reformarea într-un singur act juridic a şapte acte legislative existente la nivelul Uniunii Europene.

Directiva 2010/75/UE a Parlamentului European şi a Consiliului privind emisiile industriale – a intrat în vigoare la 1 ianuarie 2011 şi a fost transpusă în legislaţia naţională prin Legea 278/2013.

Activitățile desfășurate pe amplasamentul CCH intră sub incidența Legii 278/2013 *privind emisiile industriale*, numai la pozițiile **6.1. a) și b) și 6.11** din cadrul ANEXEI 1 a acestei legi.

În prezentul Raport de Amplasament s-au analizat toate aspectele/ elementele/ modificările menţionate mai sus, punându-se în evidenţă impactul acestora asupra condiţiilor de exploatare şi a nivelului de emisii aferente instalaţiei IED analizate.

Elaborarea Raportului de Amplasament s-a realizat pe baza investigaţiilor efectuate, a datelor şi informaţiilor cuprinse în materialele furnizate de titular, precum şi a datelor de monitorizare a amplasamentului, prin analizele probelor de sol, apă freatică, apa uzată epurată şi emisiile în aer din zonele aferente instalaţiilor funcţionale.

Prezentul Raport de Amplasament are drept scop evidenţierea stării actuale a amplasamentului şi a nivelului de contaminare a terenului existent, ca urmare a activităţilor anterioare şi prezente şi totodată constituie un nou punct de referinţă efectiv pentru evaluarea calităţii mediului, pentru a pune în evidenţă posibila deteriorare / îmbunătăţire a acestuia la nivelul amplasamentului, datorat activităţilor cumulate supuse autorizării integrate de mediu, într-una din următoarele situaţii viitoare:

* Reînnoirea/ revizia Autorizaţiei integrate de mediu;
* Solicitării de renunţare/cedare(transfer)/vânzare a amplasamentului;
* Închiderii/lichidării activităţilor desfăşurate pe amplasament.

Valoarea de **referinţă “0”** stabilită în prezentul Raport de Amplasament, conţinând condiţiile actuale, va fi revizuită, ori de câte ori se va considera că amplasamentul a suferit modificări semnificative de îmbunătăţire/ înrăutăţire a stării de poluare.

**1.3. Obiective**

Principalele obiective ale unui Raport de Amplasament, în general, în conformitate cu prevederile Directivei IED privind emisiile industriale sunt următoarele:

* Să constituie un punct de referinţă pentru estimările ulterioare ale terenului şi totodată cerinţa minimală pentru refacerea amplasamentului în cazul închiderii sau cedării activităţii;
* Să furnizeze informaţii privind caracteristicile fizice ale amplasamentului şi a vulnerabilităţii acestuia;
* Să sprijine procesul de stabilire a condiţiilor corecte de autorizare integrată prin prezentarea informaţiilor legate de factorii locali de mediu;
* Să furnizeze dovezi ale unei investigaţii anterioare acordării autorizaţiei integrate;
* Să asigure suficiente informaţii care să permită dezvoltarea iniţială a unui „Model conceptual”, care să descrie interacţiunea dintre sursele de poluare, căile de transport şi dispersie a poluanţilor şi receptorii/sursele poluării.

Principalele obiective specifice ale prezentului Raport de amplasament sunt:

➊ Redefinirea conturului instalaţiei IED;

➌ Actualizarea informaţiilor tehnico-economice privind activitatea economică desfăşurată pe amplasament: capacităţi nominale, producţii, consumuri, emisii, etc.;

➍ Prezentarea şi evaluarea lucrărilor de modernizare/extindere/îmbunătăţire a proceselor şi a instalaţiilor de producţie;

➎ Prezentarea strategiei actuale de epurare a apelor uzate şi de gestionare a deşeurilor generate;

➏ Evaluarea informaţiilor rezultate din monitorizarea factorilor de mediu, efectuată în perioada 2017 - 2018 şi stabilirea gradului de conformare cu legislaţia în vigoare;

➐ Analiza gradului de conformare a instalaţiei IED cu noile prevederi legale privind protecția mediului.

**Domeniul de analiză şi modul de abordare**

Prezentul Raport de Amplasament cuprinde informaţii actualizate, structurate pe următoarele capitole:

* Introducere;
* Cap. 1. Prezentarea titularului de activitate;
* Cap. 2. Descrierea terenului;
* Cap. 3. Istoricul terenului;
* Cap. 4. Recunoaşterea terenului;
* Cap. 5. Discuţia rezultatelor activităţii de monitorizare;
* Cap. 6. Prezentarea rezultatelor;
* Cap. 7. Concluzii şi recomandări;
  + Anexe;
  + Parte desenată.